Αίγιο:5Ιανουαρίου 2022Αριθμ.Πρωτ.:6744

Προς:

1) Τον κ. Κυριάκο Μητσοτάκη Πρωθυπουργό

2) Τον κ. Άδωνι Γεωργιάδη Υπουργό Ανάπτυξης & Επενδύσεων

3) Τον κ. Κώστα ΣκρέκαΥπουργό Περιβάλλοντος Ενέργειας& Κλιματικής Αλλαγής

Κοινοποίηση :

1. Βουλευτές Αχαΐας

2. Περιφερειάρχη Δυτικής Ελλάδας κ. Νεκτάριο Φαρμάκη

3. Πρόεδρο ΕΣΕΕ κ. Γιώργο Καρανίκα

4. Πρόεδρο Ομοσπονδίας Πελοποννήσου κ. Γιώργο Βαγενά

5. Μέλη Εμπορικού Συλλόγου Αιγιαλείας

6. ΜΜΕ

Ο κλάδος του λιανεμπορίου βάλλεται από παντού. Είναι πραγματικότητα πια, πως το πλήγμα για τη συντριπτική πλειονότητα της κοινωνίας είναι μεγάλο, την ώρα που οι πιο ευάλωτες οικονομικά ομάδες του πληθυσμού έχουν υποστεί μεγάλες απώλειες και κανείς μέχρι στιγμής δε γνωρίζει την εξέλιξη τους.

Είναι λες και κάποιοι θέλουν να εξαφανιστούμε από το χάρτη.

Δεκαετής κρίση, συνεχές lockdown για σχεδόν δύο χρόνια και τώρα νέα μέτρα για τις μικρομεσαίες επιχειρήσεις που από τη μια πιέζονται ασφυκτικά από τις συμπληγάδες των μονοπωλιακών ομίλων και από την άλλη από τη μείωση της αγοραστικής δύναμης των καταναλωτών.

Βρισκόμαστε ανυπεράσπιστοι σε αυτό το ράλι των τιμών και τον πόλεμο κερδοσκοπίας.

Παρά ταύτα τα ανεχτήκαμε όλα καιπροσαρμοστήκαμε για να μπορέσουμε να σώσουμε ότι σώζεται.

Δυστυχώς όμως τα νέα χαράτσια της ΔΕΗ μας επιβεβαιώνουν αυτό που λέμε από καιρό , η μικρομεσαία επιχείρηση θα εξαφανιστεί.

Ως Εμπορικός Σύλλογος το βιώνουμε στην καθημερινή μας επαφή και το εισπράττουμε από τους συναδέλφους μέλη μας.

κ.κ. Πρωθυπουργέ, πνιγόμαστε μέρα με την ημέρα.

Δεν μπορούμε να ανταπεξέλθουμε στα λειτουργικά μας έξοδα, στις μισθοδοσίες, το ΙΚΑ, τον ΕΦΚΑ και τους Φόρους μας.

Οι εξελίξεις στην ενέργεια προοιωνίζουν έναν εφιαλτικό Ιανουάριο Φεβρουάριο και Μάρτη καθώς οι σημερινές αυξήσεις ρεκόρ θα αποτυπωθούν στους επόμενους λογαριασμούς. Δεν θα αντέξουμε άλλο.

Κάντε κάτι σήμερα.

Δεν θα θρηνήσουμε μόνο κλειστά καταστήματα αλλά και ανθρώπινες ζωές.

Η λύση δεν είναι να αναγκαστούν να κλείσουν τα μαγαζιά χιλιάδων συναδέλφων μας.

Χρειάζεται άμεσα πολιτική παρέμβαση.

Στήριξη της μικρομεσαίας επιχείρησης εδώ και τώρα και γενναίες μειώσεις στα τιμολόγια της ΔΕΗ όπως και στους φόρους στα καύσιμα που θα βάλουν το ανάχωμα τις αυξήσεις.

κ. κ Πρωθυπουργέ ας προσπαθήσουμε να αποφύγουμε την εξάρτηση μας από τις εισαγωγές και το εξωτερικό όπου παίζονται μεγάλα ενεργειακά παιχνίδια. Ο φτηνός Ελληνικός λιγνίτης και το αίτημα εξαίρεσης και λειτουργίας των λιγνιτικών μονάδων μας για κάποια χρόνια ακόμα μέχρι να ισορροπήσει η αγορά, παρέχοντας φτηνό ρεύμα στα ελληνικά νοικοκυριά και επιχειρήσεις ίσως είναι η πιο ορθολογική λύση.

ΝΑΙ στη δίκαιη αλλά ΟΧΙ στη βίαιη πράσινη μετάβαση που εξοντώνει την μικρή ελληνική επιχείρηση και τα νοικοκυριά μας.

Εκ του συλλόγου